હું મારા અંગત સ્વાર્થ માટે નહીં, જનતાની સેવા કરવા માટે અને સમાજની સેવા કરવા માટે નગરસેવકનું ઇલેક્શન લડી રહ્યો છું એમ જણાવતાં પરાગ શાહે કહ્યું હતું કે ‘વિરોધ પક્ષો પાસે મારી સામે કાદવ ઉછાળવા માટે કંઈ જ નથી એટલે જ તેઓ હું ગટરો ભરાશે તો એને સાફ કરાવવા માટે રોડ પર ઊતરીશ કે નહીં એવા વાહિયાત સવાલો લોકોના મગજમાં ઘુસાડે છે. હું રાજકારણી નથી, પરંતુ રાજનીતિથી અજાણ પણ નથી. મેં રાજકારણમાં સમાજસેવા માટે પ્રવેશ કર્યો છે, નહીં કે રાજનીતિ રમવા.’